# Èpsilon de l'Hidra Femella

Èpsilon de l'Hidra Femella (ε Hydrae) és un sistema estel·lar múltiple a la constel·lació de l'Hidra Femella, de magnitud aparent +3,38. S'hi troba a 135 anys llum de distància del sistema solar.
Les dues components principals d'Èpsilon de l'Hidra Femella, separades tan sols 0,2 segons d'arc, són un estel gegant groc de tipus espectral G5III i una subgegant blanca de tipus A5IV. La primera, de magnitud +3,8, té una temperatura efectiva de 4.900 K] i és 57 vegades més lluminosa que el Sol, mentre que l'estel blanc, de magnitud +4,7, té una temperatura de 7.700 K i és 17 vegades més lluminós que el Sol. La distància real entre els dos estels oscil·la entre 3,6 i 17,4 ua a causa de la notable excentricitat de l'òrbita, sent el període orbital de 15,05 anys.
A 4,5 segons d'arc del parell interior s'hi pot observar una tercera component, denominada Èpsilon de l'Hidra Femella C. És una nana blanc-groga de tipus F5V amb una temperatura de 6.600 K i una lluminositat 2,5 vegades superior a la del Sol. Empra 900 anys a completar una volta entorn de les altres dues estrelles, de les quals s'hi troba separada d'unes 190 UA. Al mateix temps, és un estel binari les components del qual estan molt propers entre si -0,09 UA- i completen una òrbita cada 9,9 dies.
Visualment a 19 segons d'arc, completa el sistema una estrella tènue de magnitud 10, probablement una nana vermella. Orbita els quatre estels a una distància aproximada de 800 UA.
Èpsilon de l'Hidra Femella està catalogada com una variable BY Draconis, amb una variació en la seva lluentor de 0,04 magnituds.

## Referències

* ↑ «Ultraviolet and Optical Studies of Binaries with Luminous Cool Primaries and Hot Companions. V. The Entire IUE Sample». The Astrophysical Journal Supplement Series, 1, 11-1998, pàg. 83-104. DOI: 10.1086/313152.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Andrzej Niedzielski «The Penn State - Torun Centre for Astronomy Planet Search stars. IV. Dwarfs and the complete sample» (en anglès). Astronomy and Astrophysics, 7-2018. DOI: 10.1051/0004-6361/201731696.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Grzegorz Nowak «The Penn State - Torun Centre for Astronomy Planet Search stars. III. The sample of evolved stars» (en anglès). Astronomy and Astrophysics, 22-12-2015, pàg. 73–73. DOI: 10.1051/0004-6361/201527362.
* ↑ «Epsilon Hydrae C» (en anglès). SIMBAD (Centre de Dades astronòmiques d'Estrasburg). [Consulta: 2 gener 2021].
* ↑ «Epsilon Hydrae]». Arxivat de l'original el 2015-11-02. [Consulta: 30 desembre 2019]. (The Bright Star Catalogue)
* ↑ «Epsilon Hydrae» (en anglès). Stars. Jim Kaler. [Consulta: 2 gener 2021].
* ↑ «Epsilon Hydrae AB» (en anglès). SIMBAD (Centre de Dades astronòmiques d'Estrasburg). [Consulta: 2 gener 2021].